**Nr. AP 739/1229/……………………… 2022**

**RAPORT**

**privind rezultatele acțiunilor de control pentru verificarea respectării legislaţiei în vigoare privind condiţiile de funcţionare a taberelor şcolare şi a unităţilor de turism care acordă servicii similare taberelor școlare**

În conformitate cu referatul de aprobare nr. AR 8477/23.05.2022, prin care a fost aprobată acțiunea tematică de control pentru verificarea respectării legislaţiei în vigoare privind condiţiile de funcţionare a taberelor şcolare şi a unităţilor de turism care acordă servicii similare taberelor școlare, Inspecţia Sanitară de Stat din cadrul Ministerului Sănătăţii a dispus desfășurarea, **în perioada 03.07.2022-31.08.2022 de acțiuni de control, pentru verificarea respectării legislaţiei în vigoare privind condiţiile de funcţionare a taberelor şcolare şi a unităţilor de turism** **care acordă servicii similare taberelor școlare.**

**Acţiunile de control au vizat în principal:**

* Verificarea respectării prevederilor nr. Ordinului MS nr. 1456/2020 pentru aprobarea Normelor de igienă privind unităţile pentru ocrotirea, educarea, instruirea, odihna și recreerea copiilor şi tinerilor.
* Verificarea respectării prevederilor Ordinului MS nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei.
* Regulamentul CE nr. 625/2017 privind controalele oficiale şi alte activităţi oficiale efectuate pentru a asigura aplicarea legislaţiei privind alimentele şi furajele, a normelor privind sănătatea şi bunăstarea animalelor, sănătatea plantelor şi produsele de protecţie a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 şi (UE) 2016/2031 ale Parlamentului European şi ale Consiliului, a Regulamentelor (CE) nr. 1/2005 şi (CE) nr. 1099/2009 ale Consiliului şi a Directivelor 98/58/CE, 1999/74/CE, 2007/43/CE, 2008/119/CE şi 2008/120/CE ale Consiliului şi de abrogare a Regulamentelor (CE) nr. 854/2004 şi (CE) nr. 882/2004 ale Parlamentului European şi ale Consiliului, precum şi a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE şi 97/78/CE ale Consiliului şi a Deciziei 92/438/CEE a Consiliului (Regulamentul privind controalele oficiale).
* Verificarea respectării prevederilor *Ordinului MS nr. 976/1998*pentru aprobarea Normelor de igienă privind producţia, prelucrarea, depozitarea, păstrarea, transportul şi desfacerea alimentelor*.*
* Conformitatea produselor biocide (avizare, etichetare, utilizare) la prevederile Hotărârii Guvernului nr. 617/2014 privind stabilirea cadrului institutional și a unor măsuri pentru punerea în aplicare a Regulamentului (UE) nr. 528/2012 al Parlementului European și a Consiliului din 22 mai 2012 privind punerea la dispoziție pe piață și utilizarea produselor biocide.
* Verificarea respectării prevederilor Hotarârii Guvernului nr. 355/2007privind supravegherea sănătăţii lucrătorilor şi ale Ordinului MS nr. 1225/5031/2003privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

**Au fost efectuate un număr total de 203 controale, din care:**

1. **Nr. total tabere școlare controlate, 49.**

Din care:

* **Nr. total tabere cu ASF - 48**
* **Nr. total tabere fara ASF – 1 (în județul Constanța-1)**

1. **Nr. total controale în unități care organizează activităţi similare taberelor școlare – 154.**

**Din care:**

* **Nr. controale în unități de cazare hotelieră care organizează activităţi similare taberelor școlare - 32**
* **Nr. controale în pensiuni turistice care organizează activități similar taberelor școlare- 104**
* **nr. controale în alte unități care organizează activităţi similare taberelor școlare – 18.**

**Au fost aplicate** **un număr total de 69 sancțiuni contravenționale**, din care:

* **31 avertismente (DSP Alba-3, DSP Bistrita Nasaud-2, DSP Sibiu-1, DSP Vaslui-1)**
* **37 amenzi, în valoare de 155.200 lei.**

**Au fost dispuse 5 supendări de activitate.**

**Din care:**

* **Pentru neconformitățile identificate în cadrul controalelor în taberele școlare au fost aplicate un număr de 11 sancțiuni contravenționale, astfel:**
* **7 avertismente (DSP Alba-3, DSP Bistrita Năsăud-2, DSP Sibiu-1, DSP Vaslui-1) ,**
* 3 amenzi, în valoare totală de 43.600 lei (DSP B ISTRITA Nasaud-1, în valoare de 2000 lei, DSP Constanta- 1, în valoare de 40.000 lei, DSP Hunedoara-1, în valoare de 1600 lei).

**A fost dispusă 1 suspendare de activitate de către DSP Constanța** pentru funcționarea unei tabere fără autorizație sanitară de funcționare. Tabăra care funcționa fără autorizație sanitară de funcționare era organizată în Eforie Nord, de către o asociație din municipiul Iași.

**Neconformitățile identificate în cadrul controalelor în taberele scolare pentru care s-au aplicat sancțiunile contravenționale au fost:**

* funcționare tabără fără autorizatie sanitară de funcționare (unitate din Eforie Nord, Constanța)
* lipsă contract cu o unitate medicală de specialitate;
* neefectuare anchete alimentare;(Alba, Vaslui)
* neîntocmire meniu săptămânal (Constanța)
* neavizarea meniurilor alimentare de către medic, conform prevederilor OMS 1456/2020, art. 33(4) a),d) (Bistrita Năsăud, Vaslui)
* nu se păstrau probe alimentare (Constanța)
* lipsa monitorizării apei potabile (Constanța);
* lipsă cursuri noțiuni fundamentale de igienă conform Ordinului M.S. nr. 1225/2003
* neefectuarea operațiunilor de curățenie și dezinfecție curentă în zona de cazare (Bistria Năsaud, Constanța),
* condiții igienico-sanitare necorespunzătoare în spațiile de depozitare și preparare produse alimentare (Constanța);
* lipsă personal angajat pentru efectuarea operațiunilor de curațenie (Constanța)
* lipsă monitorizare și înregistrare temperatură în spațiile frigorifice în care se păstrau alimentele (Constanța);
* personalul unității de la nivelul blocului alimentar, nu avea efectuat triajul epidemiologic, nerespectând verificarea zilnică a stării de igienă individuală și de sănătate (Hunedoara).
* **Pentru neconformitățile identificate în cadrul controalelor în unitățile care organizau activităţi similare taberelor școlare au fost aplicate un număr de 58 sancțiuni contravenționale,** astfel:

- **avertismente: 24**, (DSP Alba -6, DSP Caras Severin 1, DSP Brasov-4, DSP Dambovita -1, DSP Harghita -4, DSP Prahova-2, DSP Sibiu-6);

- **amenzi: 34**, în valoare totală de **111.600** lei. (DSP Alba-4, în valoare de 18.600 lei, DSP Argeș -1, în valoare de 5000 lei, DSP Constanța -1, în valoare de 10.000 lei, DSP Covasna-1, în valoare de 500 lei, DSP Gorj-1, în valoare de 3000 lei, DSP Buzău-1, în valoare de 800 lei, DSP Caras Severin-4, în valoare de 16.600 lei, DSP Harghita-5, în valoare de 13.600 lei, DSP Hunedoara-2, în valoare de 3000 lei, DSP Mures-2, în valoare de 6.600 lei, DSP Sibiu-2, în valoare de 6.000 lei, DSP Suceava-9, în valoare de 44.000 lei, DSP Vâlcea-1, în valoare de 500 lei).

Au fost dispuse **4 suspendări** de activitate ( DSP Caraș Severin-3 și DSP Harghita -1).

* **DSP Caras Severin a dispus 3 suspendări de activitate** astfel:
* **1 suspendare activitate bloc alimentar** pentru condiții de funcționare ce pot constitui pericol iminent pentru sănătatea publică/sănătatea copiilor, respective utilizarea de ustensile neadecvate și neigienizate pentru servirea alimentelor neambalate care se consumă fără prelucrare termică conform prevederilor Ord. MS 976/1998). În urma solicitării redeschiderii activității blocului alimentar și a controlului igienico-sanitar din data de 13.07.2022, s-a constatat că, au fost remediate deficiențele care au determinat suspendarea activității blocului alimentar, drept urmare a fost acordată redeschiderea activității blocului alimentar ( spațiile anexe blocului alimentar au fost igienizate, spațiile frig funcționale marcate pe sortimente de alimente, au fost achiziționate produse biocide de tip TP2 și TP 4, a fost verificată calitatea apei din sursa proprie - izvor captat- corespunzătoare fizico-chimic și microbiologic, personalul angajat s-a prezentat la examinările medicale periodice, au fost prezentate fișele de aptitudine, și dovada înscrierii la cursul privind însușirea noțiunilor fundamentale de igienă, conform facturii prezentate).
* **2 suspendări temporare** a activității pentru neasigurarea aprovizionării cu apă potabilă, conform prevederilor Legii 458/2002, republicată. În urma solicitării redeschiderii activității uneia din cele 2 unități și a controlului igienico-sanitar din data de 01. 08. 2022, s-a constatat că au fost remediate deficiențele ce au determinat suspendarea activității, asigurându-se treapta de dezinfecție la sistemul de aprovizionare cu apă. A fost analizată apa distribuită, conform Rapoartelor de încercare, valorile stabilite pentru parametrii de calitate fizico-chimici și microbiologici fiind în conformitate cu prevederile Legii 458/2002, republicată, motiv pentru care a fost acordată redeschiderea unității.
* **DSP Harghita a dispus 1 suspendare de activitate** pentru neasigurarea apei potabile și neasigurarea condiţiilor de depozitare, prelucrare şi preparare a alimentelor.

**Neconformitățile identificate în cadrul controalelor în unitățile care organizau activităţi similare taberelor școlare pentru care s-au aplicat sanctiunile contravenționale au fost:**

* lipsă monitorizarea curentă a apei potabile conform Legii nr. 458/2002 (Alba, Harghita, Caras Severin);
* neasigurarea funcţionării în permanenţă a spaţiilor frigorifice din unităţile alimentare, neasigurarea controlului şi înregistrării temperaturii în aceste spaţii  (Buzău, Suceava)
* lipsa monitorizare zilnica a temperaturii la spațile frigorifioce (Alba, Mureș, Suceava);
* lipsa monitorizării zilnice a stării de sănătate a personalului (Alba);
* probe alimentare păstrate necorespunzător, fie nu se păstrau timp de 48 ore, în spatii frigorifice, în recipiente curate, acoperite și etichetate, fie nu se prelevau din toate felurile de mancare servite, fie nu se prelevau, etc (Gorj, Caras Severin, Harghita, Hunedoara, Mureș, Suceava, Constanța);
* utilizarea de ustensile neadecvate și neigienizate pentru servirea alimentelor neambalate care se consumau fără prelucrare termică (Caras Severin);
* neasigurarea aprovizionării cu apă potabilă, conform prevederilor Legii 458/2002, republicată (Caras Severin);
* lipsă sistem de protecție la ferestrele cu ușă (exterioare) din camerele de cazare (Caras Severin);
* efectuare necorespunzătoare a dezinfecției (Alba),
* neefectuarea operațiunilor de curățenie și dezinfecție la locul de muncă, suprafețe, ustensile, utilaje (Alba, Vâlcea),
* întocmirea meniului era necorespunzătoare în unele unități (Alba),
* lipsa cursurilor noțiuni fundamentale de igienă (Alba, Covasna, Caras Severin, Hunedoara, Sibiu);
* primirea copiilor in unitate se facea fără aviz epidemiologic eliberat de către medicul de familie sau medicul de colectivitate (Argeș);
* aprovizionare cu material de curățenie și dezinfecție deficitară (Constanța, Harghita),
* utilizare de produse biocide cu termen de valabilitate depășit (in stocul unei unități din Constanta, cantitatea de 4 litri de produs biocid cu termen de valabilitate depășit a fost oprita de la utilizare și sanctionat administratorul unității cu amenda contravențională);
* neîntreținerea corespunzătoare a curățeniei în grupurile sanitare (Sibiu);
* răspândirea neorganizată, direct pe sol, a apelor uzate menajere provenite de la fosa septică (Suceava).

**I ) Tabere școlare de stat si private**

**Nr. total tabere școlare controlate: 49.**

Din care:

* **Nr. total tabere cu ASF - 48**
* **Nr. total tabere fara ASF – 1 (Constanța)**

Din cele **49 tabere școlare controlate**, în **48 unități au fost solicitate și puse la dispoziție documente medicale care atestă starea de sănătate a copiilor**,astfel au fost prezentate:

- la intrarea în centre de vacanţă **avizul epidemiologic şi dovada de vaccinare** (antecedentele vaccinale), eliberate de medicul de familie/medicul colectivităţii/medicul şcolar cu 24 de ore înainte de plecarea în aceste unităţi sau cu 72 de ore, dacă plecarea se face într-o zi de luni sau după sărbători legale.

Într-**o unitate de recreere nu s-a putut face dovada** îndeplinirii prevederilor Ord. MS nr. 1456/2020 **privind documentele medicale** care

atestă starea de sănătate a copiilor, mai sus menționate **(Constanța).**

La amplasarea tuturor celor **49 tabere școlare controlate** erau respectate normele privind **protecţia sanitară**, prevăzute în Ordinul ministrului sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările şi completările ulterioare, respectiv:

* în zone ferite de surse de poluare a atmosferei şi de zgomote
* în afara arterelor de mare circulaţie - având orientarea ferestrelor dormitoarelor spre sud, sud-est, sud-vest, est sau vest, în funcţie de zonele climatice.

Între clădirea unităţii şi accesul în curtea acesteia era prevăzut **spaţiu verde** cu rol în reducerea influenţei zgomotului stradal, **corespunzător în 48 unități și necorespunzător într-o unitate (Buzău).**

**Terenul** aferent unităţilor era corespunzător în 48 unități în sensul că permitea desfăşurarea în aer liber a activităţilor recreative şi sportive a copiilor şi tinerilor și **necorespunzător într-o unitate (Constanța).**

În toate cele **49 tabere școlare** controlate, **erau asigurate circuite separate** pentru copii şi tineri faţă de cele pentru activităţile administrativ-gospodăreşti.

**Dotarea cu mobilier** **respectă** caracteristicile tehnice conforme cu vârsta copiilor şi tinerilor, precum şi destinaţia acestuia, în toatele **49 tabere școlare** controlate.

În ceea ce privește neadmiterea utilizării **paturilor pliante din material textil**, nu au fost raportate neconformități.

**Grupurile sanitare pentru copii şi tineri** corespunzătoare, fiind separate de cele pentru personal.

**Vestibulul grupurilor sanitare** era amenajat corespunzător în toate taberele scolare controlate, cu chiuvetă - lavoar cu apă rece şi caldă cu săpun lichid, prosop de hârtie, coşuri de gunoi cu capac, pedală şi sac menajer. Fiecare toaletă este dotată cu hârtie igienică şi coş de gunoi cu capac, pedală şi sac menajer.

În spaţiile de recreaţie, interioare sau exterioare erau **amenajate surse de apă** potabilă cu jet ascendent sau erau amplasate recipiente - dozatoare de apă potabilă prevăzute cu pahare de unică folosinţă (exemplu: DSP Alba a raportat că la nivelul unităților controlate, în spațiile recreație erau amplasate dozatoare de apă potabilă, prevăzute cu pahare de unică folosință), **corespunzător în 48 tabere** **școlare** și **necorespunzător într-o unitate (Constanța)**.

**Aprovizionare apă potabilă** se realiza de la reţeaua de apă potabilă în 35 tabere școalare și din sursa proprie de apă potabilă în 13 tabere scolare, **fără neconformități** în ceea ce privește aprovizionarea cu apă potabilă.

În toate cele **49 tabere scolare controlate**, **evacuarea reziduurilor lichide** se facea prin:

* prin racordare la rețeaua de canalizare și era corespunzătoare în **24** tabere școlare,
* prin instalaţii proprii pentru colectarea, tratarea şi evacuarea reziduurilor fecaloid-menajere şi a apelor uzate sau fose septice vidanjabile si era corespunzătoare în **24** era corespunzătoare și **necorespunzătoare** într-**o unitate (Mureș).**

Se respecta distanța de 10 m dintre fosa septica/instalatii proprii de colectare, evacuare reziduuri fecaloid -menajere si cea mai apropiată clădire a unităţii pentru ocrotirea, educarea, instruirea, odihna şi recreerea copiilor şi tinerilor în toate cele 49 unități controlate.

Pentru depozitarea reziduurilor menajere solide în 48 unități din cele 49 controlate erau amenajate corespunzător, ghene acestea fiind impermeabilizate şi împrejmuite cu gard, racordate la hidrant şi sifon de scurgere, situate la minimum 10 m de blocul alimentar și într-**o unitate**, **depozitarea reziduurilor menajere solide era necorespunzatoare (Constanța).**

Igienizarea şi dezinfecţia ghenelor se făcea zilnic şi ori de câte ori este nevoie, iar a recipientelor, după fiecare evacuare, în 48 unități din cele 49 controlate și **necorespunzător într-o tabără (Constanța)**.

Colectarea, depozitarea și transportul deşeurilor menajere se fac conform prevederilor legale în vigoare, în 48 tabere scolare și **necorespunzătoare într-o unitate**, din cele 49 controlate **(Constanța)**.

Efectuarea curăţeniei şi dezinfecţiei prin ştergere a grupurilor sanitare se realiza corespunzător în 48 tabere școlare, în sensul că se utilizau 4 ştergătoare/lavete de culori diferite, stabilite prin proceduri interne, privind efectuarea dezinfecţiei grupurilor sanitare: una pentru mânerele uşilor cabinelor closetelor şi pentru mânerul lanţului de tras apa din rezervor/bazinul WC, a doua pentru pereţii şi uşa cabinei, a treia pentru colacul vaselor closetelor şi a patra pentru podeaua acestora și **necorespunzător în 1 unitate ( Constanța-1)**.

Corpurile de încălzire centrală erau corespunzătoare, în sensul că acestea erau prevăzute cu grilaje de protecție pentru evitarea accidentelor în toate cele 49 tabere scolare verificate.

Este asigurata ventilatia naturala în încăperile destinate copiilor şi tinerilor, în mod corespunzător în cele 49 tabere școlare.

Aerisirea dormitoarelor şi a sălilor de mese se efectua corespunzător în cele 49 unități controlate, respective în perioadele în care copiii nu se află în aceste încăperi.

Pentru prevenirea accidentelor prin cădere ale copiilor, de la nivelul încăperilor situate la etaj, erau asigurate măsuri de protecţie la ferestre, casa scării şi oriunde a fost necesar.

În încăperile destinate copiilor si tinerilor, se asigura iluminatul natural si artificial local, corespunzător în toate taberele scolare verificate.

Dotare cu materiale de curatenie era corespunzătoare în 48 tabere școlare, din cele 49 unități controlate, în sensul că unitățile erau aprovizionate permanent cu ustensile, materiale şi produse biocide avizate/autorizate de Comisia Naţională de Produse Biocide, necesare pentru întreţinerea curăţeniei şi efectuarea operaţiunilor de dezinfecţie și **necorespunzătoare într-o tabără școlară (Constanța).**

Ustensilele, substanţele şi materiale de curățenie și dezinfecție se păstrau corespunzător în 48 tabere școlare, în oficii de curăţenie prevăzute cu lavoar cu apă caldă şi rece, ventilaţie naturală şi amenajate cu pardoseală lavabilă și **necorespunzător în 2 unități (Constanța-1, Mureș-1).**

Ustensilele folosite la efectuarea curăţeniei erau inscripţionate/etichetate corespunzător în 46 tabere școlare, conform destinaţiei acestora, pentru dormitoare, holuri, săli de mese, bucătărie, grupuri sanitare şi alte spaţii, respectând codul UE al culorilor materialelor de curăţenie și **necorespunzătoare în 3 unități**, din cele 49 tabere școlare controlate **(Constanța-1, Tulcea-1, Vrancea-1)**.

Efectuarea curăţeniei generale, dezinfecţiei mobilierului şi a pavimentelor înainte de începerea activităţii şi în intervalele dintre serii, se făcea corespunzător în 48 unități și **necorespunzătoare în 2 unități (Arad-1, Constanța-1)**;

Dotarea cu inventar moale era corespunzătoare în cele 49 unități verificate, fiind în cantităţi suficiente (minimum două schimburi) şi de calitate corespunzătoare; tacâmuri şi veselă cel puţin egale cu numărul consumatorilor.

Dezinsecţia periodică se efectua corespunzător la 3 luni, în 48 unități controlate și **necorespunzătoare într-o unitate (Constanța)**.

Deratizarea periodică se efectua corespunzător, la intervale de maximum 6 luni în 48 tabere și **necorespunzător într-o unitate (Constanța)**.

Se asigurau grupuri sanitare şi vestiare, cu dulapuri separate pentru păstrarea îmbrăcămintei şi, respectiv, a echipamentului de protecţie a personalului de îngrijire, a personalului blocului alimentar, precum şi pentru personalul de îngrijire din blocul alimentar şi spălătorii, corespunzător în 48 unități și **necorespunzător într-o unitate**, din cele 49 tabere verificate **(Constanța)**.

Pentru asistenţa medicală erau asigurate spaţiile conform legislației, în respectiv:

1. cabinet medical şcolar, corespunzător în 48 unități și necorespunzător într-o **tabără școlară**  (**Alba -** un centru de vacanță nu avea încheiat contract cu o unitate medicală de specialitate drept pentru care unitatea a fost sancționată cu avertisment conform O.G. nr. 2/2001)

În unele unități asistența medicală era asigurată prin contracte cu unități sanitare și personal medical de specialitate (exemplu: în unele tabere școlare din județul Alba).

b) izolator – corespunzător în 49 tabere școlare, cu cel puțin două paturi, cu mărimi corespunzătoare vârstei, în funcție de numărul de copii.

Cabinetele medicale şi izolatoarele erau prevăzute cu apă curentă caldă şi rece în toate cele 49 tabere școlare controlate.

Dotarea cabinetului medical era conformă legislației, în toate unitățile controlate.

Din cele **49 tabere scolare**,un număr de **43 unități aveau bloc alimentar propriu** și un număr de **6 tabere** nu dețineau bloc alimentar propriu, furnizarea preparatelor culinare realizându-se în sistem catering.

**Din analiza raportoartelor privind rezultatele actiunilor de control au reieșit următoarele:**

* Circuitele funcţionale din blocurile alimentare erau **necorespunzătoare în 1 bloc alimentar (Constanța).**
* Dotarea cu utilaje, ustensile era **necorespunzătoare în 1 bloc alimentar. (Constanța).**
* Spaţiile de depozitare, frigiderele și spaţiile frigorifice erau **necorespunzătoare în 1 bloc alimentar (Constanța).**

Elaborarea meniului era **necorespunzătoare într-o unitate (Constanța)**.

**Într-o unitate** **nu se păstrau probe alimentare** corespunzător **(Constanța).**

Asigurarea apei curente reci şi calde la blocul alimentar şi grupurile sanitare era corespunzătoate în toate cele 49 unități controlate.

În cele **6 tabere școlare fără bloc alimentar propriu**, din cele 49 controlate, nu s-au constat neconformități, în sensul că se asigurau următoarele condiţii:

1. era amenajat oficiu pentru primirea hranei şi spaţiu pentru servirea mesei cu suprafeţe care se pot spăla şi dezinfecta cu uşurinţă,

b) era amenajat oficiu pentru spălarea şi depozitarea veselei;

c) exista sistem de încălzire pentru menţinerea la cald a hranei servite, cu excepţia situaţiilor în care hrana este servită într-un interval de 30 - 60 de minute de la livrarea în unitatea publică sau privată pentru ocrotirea, educarea, instruirea, odihna şi recreerea copiilor şi tinerilor;

d) era asigurată apă caldă curentă pentru spălarea veselei şi a tacâmurilor.

e) vesela şi tacâmurile se depozitau în dulapuri închise;

f) se asigura vesela şi tacâmurile în număr cel puţin egal cu cel al consumatorilor care serveau masa;

g) la nivelul căilor de acces erau montate mijloace de protecţie împotriva vectorilor;

h) personalul care asigura servirea mesei purta echipament de protecţie şi avea efectuate examinările medicale prevăzute de legislaţia în vigoare;

k) efectuarea curăţeniei generale la sfârşitul fiecărei săptămâni.

Din raportările direcțiilor de sănătate publică a rezultat faptul că, au fost **controlate un număr de 6 unități de catering** care asigurau masa în sistem de catering, din punct de vedere al respectării următoarelor condiții:

a) meniul săptămânal era stabilit **corespunzător în 5 unități**, în colaborare cu conducerea unităţii si avizat de medicul unităţii, afişat la loc vizibil, cu gramajul/porţie, precum şi lista de alergeni prezenţi în alimentele furnizate și necorespunzător **într-o unitate (Tulcea);**

b) porţiile erau individualizate corespunzător; meniul zilnic era însoţit de o listă a ingredientelor cu gramaj/porţie individual **corespunzător pentru 5 unități** și **necorespunzător pentru o unitate (Tulcea- lipsă lista ingredientelor cu gramaj/porție individuală).**

**Într-o unitate de catering de la care era livrată** hrana pentru o tabără fără bloc alimentar propriu, **nu se păstrau în mod corespunzător probe** alimentare din toate alimentele livrate, în spaţii frigorifice, timp de 48 de ore **(Tulcea).**

Transportul produselor alimentare furnizate în sistem catering taberelor scolare fără bloc alimentar propriu, se realiza corespunzator cu mijloace de transport auto autorizate sanitar, de către toate cele 6 unități de catering.

**II. Unități activităţi similare taberelor școlare – 154 controale, din care:**

* Nr. controale în **unități de cazare hotelieră care organiza activităţi similare taberelor școlare – 32**
* Nr. **pensiuni turistice care organiza activități similar taberelor școlare-104**
* Nr. controale **în alte unități** care organizează activităţi similare taberelor școlare- **18**

Din cele **154 unități controlate** care asigurau activități similare taberelor școlare, , într-un număr de **106 unități**, **aprovizionarea cu apă potabilă se realiza din rețeaua publică** și în **48 unități** care asigurau activități similare taberelor școlare, **aprovizionarea cu apă potabilă se făcea în sistem propriu.**

Asigurarea apei potabile în sistem propriu era corespunzătoare în 45 unități, și necorespunzătoare în **3 unități (Caras Severin-2, Harghita-1).**

În **4 unități cu bloc alimentar** au fost identificate **neconformități** la legislația în vigoare **(Caraș Severin-1, Harghita-1, Mureș-1, Suceava-1).**

În **6 unități nu erau păstrate** în mod corespunzător probe alimentare (**Caras Severin-1, Gorj-1, Harghita-1, Mureș-1, Suceava-1, Sibiu-1).**

Elaborarea meniului era **necorerspunzătoare în 8 unități (Alba-2, Constanța-1, Harghita-1, Mureș-1, Sibiu-3).**

Evacuarea reziduurilor lichide și solide era **necorespunzătoare într-o unitate (S)**.

Aprovizionarea cu materiale de curatenie si dezinfecție era **necorespunzătoare în 2 unități (Constanța-1, Harghita-1).**

**Alte neconformități identificate:**

* Neefectuarea controlului periodic de către personalul angajat (Alba, Constanța, Suceava, etc)

* Lipsa cursurilor privind însușirea notiunilor fundamentale de igienă (Alba, etc).

Pentru neconformităţile constatate în urma controalelor, au fost stabilite termene de remediere, urmând ca la expirarea acestora inspectorii sanitari să efectueze recontroale.